《南海郡庠宴集书赠董郡博》
宋代·王称

高堂辍弦诵，秩秩敷宾筵。朋来何雍容，对此方穆然。

劝酢礼有加，陟降容无偏。芳兰发中座，品物罗庶笾。

是时海雨至，须臾遍南天。夏日如凉秋，清风洒轩悬。

酣情久已畅，秉德良益虔。用言赋兹什，以代伐木篇。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。